Zvyseny krvny tlak
Dobry den, teraz mam uz viac dni velku psychicku zataz a zistila som, ze tk mi pretrvava na hodnotach nad 150/85
Tensiomin nie je vhodne uzivat systemovo. Lekara uz nestihnem. Je mozne ziskat v lekarni nejaku pohotovostnu davku liekov na zvyseny tk?
Dobrý deň,
ďakujeme za Vašu otázku.
Lieky určené na liečbu vysokého krvného tlaku sú viazané na lekársky predpis.
Ak neužívate pravidelne lieky na vysoký krvný tlak, ale namerali ste si v domácom prostredí vyššie hodnoty, potom je nevyhnutné tieto merania pravidelne opakovať a sledovať ich hodnoty. Dlhodobo zvýšený tlak krvi, ktorý sa nelieči, sa rokmi prejaví na fungovaní srdca, ciev a iných orgánov. Spozornieť treba pri opakovane nameraných hodnotách 140/90 mmHg a vyššie, ktoré signalizujú hypertenziu. V tomto prípade je nevyhnutná čo najskôr návšteva lekára. V prípade, že vysoké hodnoty krvného tlaku sprevádzajú iné ťažkosti, je potrebné vyhľadať najbližšiu lekársku pohotovostnú službu.
Na podpornú liečbu vysokého krvného tlaku je možné podávať
magnézium
, ktoré je zvyčajne vhodné kombinovať aj s liekmi, ktoré sú určené v liečbe vysokého krvného tlaku. Dávkovanie je individuálne a závislé od závažnosti jeho nedostatku, prípadne jeho potreby. Liečba sa začína dávkou 3x denne 2 tablety počas prvého týždňa, potom sa pokračuje s dávkou 1-2 tablety 1-2x denne. Dĺžka liečby je minimálne 6 týždňov a je vhodný aj na dlhodobé užívanie.
Prajem pekný zvyšok dňa.
S pozdravom
PharmDr. Veronika Kiabová